Εκτίμηση της πλημμυρικής επικινδυνότητας στην παράκτια ζώνη της Δυτικής Χαλκιδικής
Creators: name: Δανιηλίδης, Μιλτιάδης Χρήστου
Publisher: name: Aristotle University of Thessaloniki
Year: 2025
Subjects: Πλημμύρες
Χαλκιδική
Πλημμυρική επικινδυνότητας
Floods
Chalkidiki
Flood Hazard

description: Η παρούσα μεταπτυχιακή διπλωματική εργασία αφορά την παράκτια ζώνη της Δυτικής Χαλκιδικής με έκταση 429 km2. Βρίσκεται στην Βόρεια Ελλάδα στην Περιφέρεια Κεντρικής Μακεδονίας και διοικητικά υπάγεται στους Δήμους Νέας Προποντίδας, Θέρμης, Πολυγύρου και Θερμαϊκού. Η περιοχή απαρτίζεται από επτά παράλληλες λεκάνες απορροής, το ανάγλυφο είναι κυρίως πεδινό ή/και λοφώδες και γενικά η περιοχή χαρακτηρίζεται κεκλιμένη με επίπεδες περιοχές κοντά στην ακτογραμμή. Στην περιοχή κατά το παρελθόν έχουν καταγραφεί ιστορικές πλημμύρες ενώ τμήματα της αποτελούν Ζώνες Δυνητικά Υψηλού Κινδύνου Πλημμύρας. Ακόμη ενώ δεν είναι πυκνοκατοικημένη, ούτε ο πληθυσμός της παρουσιάζει αυξητικές τάσεις, το καλοκαίρι ο πληθυσμός της αυξάνεται κατακόρυφα αφού στην περιοχή υπάρχουν εξοχικές κατοικίες και τουριστικά θέρετρα. Για τους λόγους αυτούς επιλέχθηκε να εξεταστεί η επικινδυνότητα πλημμύρας, μέσω όμως ενός πολυκριτηριακού δείκτη γνωστού με τα αρχικά F.H.I. (Flood Hazard Index) με τη χρήση Γεωγραφικών Συστημάτων Πληροφοριών. Για τον υπολογισμό του δείκτη αξιοποιήθηκαν έξι παράμετροι: η ένταση της βροχής, η γεωλογία, οι χρήσεις γης, η κλίση, το υψόμετρο και η απόσταση από το υδρογραφικό δίκτυο. Για κάθε μία από τις παραμέτρου,ς κατασκευάσθηκαν θεματικοί χάρτες οι οποίοι βαθμονομήθηκαν κατάλληλα. Σημειώνεται ότι για την απόσταση από το υδρογραφικό δίκτυο εληφθησαν υπόψη δύο σενάρια. Το πρώτο ακολουθεί την κλασική μέθοδο και ορίζει όμοιες ζώνες επιρροής σε ολόκληρη την περιοχή, το δέυτερο ορίζει μικρότερες ζώνες επιρροής στις περιοχές ανάντη του μέσου υψομέτρου της περιοχής. Ακόμη για κάθε παράμετρο εκτιμήθηκαν συντελεστές βαρύτητας οι οποίοι ακολούθως υποβλήθηκαν σε ανάλυση ευαισθησίας. Τελικά πολλαπλασιάζοντας τους θεματικούς χάρτες με τους αντίστοιχους συντελεστές και αθροίζοντας τους, προέκυψαν οι τελικοί χάρτες εκτίμησης επικινδυνότητας έναντι πλημμύρας.
description: This postgraduate thesis, focuses on the coastal zone of Western Chalkidiki, covering an area of 429 km². It is in Northern Greece, within the Region of Central Macedonia, and administratively falls under the jurisdictions of the Municipalities of Nea Propontida, Thermi, Polygyros, and Thermaikos. The area comprises seven parallel drainage basins, with terrain that is predominantly flat or hilly. In general, the region is characterized by a sloping landscape with flat areas near the coastline. The region has a history of recorded flood events, and parts of it are classified as Potentially Significant Flood Risk Zones. Although the area is not densely populated, nor does its population exhibit increasing trends, its population rises sharply during the summer due to the presence of holiday homes and tourist resorts. For these reasons, the assessment of flood hazard was chosen as the focus of this study, using a multi-criteria index known by the acronym F.H.I. (Flood Hazard Index), implemented through Geographic Information Systems (GIS). To calculate the index, six parameters were considered: rainfall intensity, geology, land uses, slope, elevation, and distance from the hydrographic network. For each parameter, thematic maps were created and appropriately rated. It should be noted that, for the distance from the hydrographic network, two scenarios were examined. The first follows the classical method, defining uniform influence zones across the entire study area, while the second defines smaller influence zones upstream of the average elevation. Furthermore, weight coefficients were estimated for each parameter and subsequently subjected to sensitivity analysis. Finally, the thematic maps were multiplied by their respective weight coefficients, and their summation resulted in the final flood hazard assessment maps.